জাতিগী লোন হন্দোকপা মিশন (এন.তি.এম) হায়বসি লোন হন্দোকপবু ইণ্ডষ্ট্রি অমা ওইনা লিংখতনবা অমসুং লৌশিং-জ্ঞানগী পূক্কৈ ওইবা লাইরিকশিংবু মরুওইনা ভারতকী লোনশিংদা হন্দোক্তুনা মহৈরোইশিং অমসুং লাইরিক-লাইশু হৈরবা অখঙ-অহৈশিংদা ফংহন্দুনা অৱাংবা থাক্কী মহৈ-মশিং তম্বদা হেন্না লায়থোকহন্নবগীদমক ভারত সরকারনা পায়খতপা পোরম (ষ্কিম) অমনি৷ মসিগী মঙলানদি লোননা মরম ওইবা খুরৌশিং হন্থহন্দুনা লৌশিং-জ্ঞান্না থল্লবা খুনাই অমা শেমগতপনি৷ এন.তি.এম.গী পান্দমদি হন্দোকপগী মতেংনা ভারতকী সংবিধানগী ৮ শুবা সেদ্যূলদা চল্লবা লোন পূম্নমক্তা লৌশিং-জ্ঞানবু পাকশন্না শন্দোকখিবসিনি৷